Sammenlignet Zayn Malik med Boston-bomberen
Ifølge Toronto Star har anti-Maher-hashtags blitt opprettet på Twitter, og et eget opprop mot sketsjen i Mahers tv-show «Real Time with Bill Maher» på HBO har blitt opprettet. De krever en uforbeholden unnskyldning fra tv-stjernen. Foreløpig har det vært taust fra komikeren. I stedet har Bill Maher postet innslaget på sin egen Facebook-side. SE INNSLAGET HER! Bill Mahers bakgrunn for å vise sketsjen er nyheten om at Zayn Malik forsvinner fra One Direction for å vie fremtiden til en solokarriere. I sketsjen viser Maher et bilde av Malik og stiller to spørsmål: – Bare fortell meg to ting, Zayn. Hvem i bandet var du? – Og hvor var du under Boston Marathon? Deretter viser han frem bildet av den mistenkte Boston-bomberen Dzhokhar Tsarnajev ved siden av Zayn Malik. Dette er ikke første gang Bill Maher skaper kontroverser. Tidligere har han blant annet ertet på seg Donald Trump for å ha bedt om bevis for at Trump ikke er sønn av en orangutang, mens en rasende Ben Affleck - som gjest i Mahers studio - anklaget Maher for rasisme da sistnevnte uttalte at islam var opprinnelsen til alle dårlige ideer. Det var heller ikke alle seerne som likte det da «Hangover»-stjernen Zach Galifianakis fyrte opp en marihuana-blås på direkten for fem år siden. Rettssaken mot de mistenkte terroristene som slo til under Boston Marathon for to år siden pågår i disse dager.
One Direction-fansen reagerer sterkt på komiker og programleder Bill Mahers (59) sammenligning av bandets avtroppende medlem Zayn Malik (22) og den mistenkte Boston Marathon-bomberen Dzhokhar Tsarnajev.